ПРОТОКОЛ № 5

от заседание на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет, проведено на 13 май 2025 г.

Днес, 13 май 2025 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към ПК на ВСС, в състав: 

ПРЕДСЕДАТЕЛ:		 EВГЕНИ ИВАНОВ 
          ЧЛЕНОВЕ:	 ПЛАМЕН НАЙДЕНОВ 
		 СВЕТЛАНА БОШНАКОВА 
	 ЙОРДАН СТОЕВ
    ГЕОРГИ КУЗМАНОВ – чрез видео-
	 конферентна връзка

От администрацията на ВСС: 

Петя Тянкова -  директор на дирекция „Дисциплинарна дейност“;

Мая Атанасова  – началник отдел „Дисциплинарни производства на прокурори и следователи“, дирекция „Дисциплинарна дейност“;

Светослав Михайлов – главен експерт – юрисконсулт в отдел „Дисциплинарни производства на прокурори и следователи“, дирекция „Дисциплинарна дейност“;

Заседанието протече при следния дневен ред:

1.	Предложение с рег. индекс № ВСС-7687/22.04.2025 г. от и. ф. Главен прокурор на Република България за образуване на дисциплинарно производство за налагане на дисциплинарно наказание на Владимир Валентинов Николов  - административен ръководител – окръжен прокурор на Окръжна прокуратура – Плевен. 

2.	Поддържане на вътрешния регистър на наказателните производства, образувани срещу прокурори и следователи.

3.	Писмо с рег. № ВСС – 6524/24.03.2025 г. от и.ф. Главен прокурор на Република България. 

4.	Решение на Съда на Европейския съюз (първи състав) от 30 април 2025 г. по съединени дела C‑313/23, C‑316/23 и C‑332/23 с предмет три преюдициални запитвания, отправени на основание член 267 ДФЕС от Софийски районен съд (България), в рамките на производства, образувани по искания на Инспектората към Висшия съдебен съвет. 

По дневния ред:

1. ОТНОСНО: Предложение с рег. индекс № ВСС-7687/22.04.2025 г. от  изпълняващия функциите главен прокурор за образуване на дисциплинарно производство за налагане на дисциплинарно наказание на Владимир Валентинов Николов – административен ръководител на Окръжна прокуратура – Плевен.

След разисквания и проведено гласуване с 4 гласа „за“,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

1. Предлага на Прокурорската колегия на Висшия съдебен съвет, в съответствие с предложение рег. индекс № ВСС-7687/22.04.2025 от изпълняващия функциите главен прокурор на Република България, да образува дисциплинарно производство, както и да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1, т. 5 от Закона за съдебната власт на Владимир Валентинов Николов – административен ръководител на Окръжна прокуратура – Плевен.

 	(В обсъждането и гласуването не участва г-н Евгени Иванов, поради направен самоотвод.)

2. ОТНОСНО: Поддържане на вътрешния регистър на наказателните производства, образувани срещу прокурори и следователи.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

1. ПРИЕМА доклада на Мая Атанасова – началник отдел „Дисциплинарни производства на прокурори и следователи“, дирекция „Дисциплинарна дейност“ в АВСС.
2. ПРЕДЛАГА на Прокурорска колегия на Висшия съдебен съвет да приеме следните решения: 
2.1. ПРИЕМА да се води вътрешен регистър на наказателни производства, по които като обвиняеми са привлечени прокурори и следователи, в таблица по Приложение № 1.
2.2. Регистърът да се води от съдебен служител от отдел „Дисциплинарни производства срещу прокурори и следователи“, дирекция „Дисциплинарна дейност“ в администрацията на Висшия съдебен съвет, определен със заповед на главния секретар.
2.3. Да се изисква необходимата информация за актуализиране на данните от съответния орган на съдебната власт през период от шест месеца.
2.4. Постановените актове от органите на съдебната власт да се изпращат на Прокурорска колегия на Висшия съдебен съвет, в 7-дневен срок от постановяването им.
2.5. Решението да се изпрати на и.ф. Главен прокурор на Република България, председателя на Върховния касационен съд, председателите на всички апелативни съдилища, както и на председателя на Софийски градски съд, за сведение и изпълнение.

3. ОТНОСНО: Писмо с рег. № ВСС – 6524/24.03.2025 г. от и.ф. Главен прокурор на Република България.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

Връща писмо с рег. № ВСС – 6524/24.03.2025 г. по описа на ВСС (ГП № 258/2024 г. ВКП № 1369/2024 г.), ведно с приложенията към него, на и.ф. Главен прокурор на Република България по компетентност.

4. ОТНОСНО: Решение на Съда на Европейския съюз (първи състав) от 30 април 2025 г. по съединени дела C 313/23, C 316/23 и C 332/23 с предмет три преюдициални запитвания, отправени на основание член 267 ДФЕС от Софийски районен съд (България), в рамките на производства, образувани по искания на Инспектората към Висшия съдебен съвет.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

Приема за сведение Решение на Съда на Европейския съюз (първи състав) от 30 април 2025 г. по съединени дела C 313/23, C 316/23 и C 332/23 с предмет три преюдициални запитвания, отправени на основание член 267 ДФЕС от Софийски районен съд (България), в рамките на производства, образувани по искания на Инспектората към Висшия съдебен съвет.

ПРЕДСЕДАТЕЛ НА КОМИСИЯ 
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ
ПРОКУРОРСКАТА КОЛЕГИЯ НА 
ВИСШИЯ СЪДЕБЕН СЪВЕТ:		/П/

ЕВГЕНИ ИВАНОВ